Симферопол
Симферопол (; ) е столица на Автономна република Крим (в състава на Украйна).

Името на града Симферопол () означава в превод от гръцки „град на ползата“ (букв.: Ползоград). Наименованието му на кримскотатарски език е Акмесджит (Aqmescit – „бялата джамия“, от aq – бял, mescit – джамия).

География 
Разположен е на р. Салгир в центъра на Кримския полуостров. Населението на града към 1 януари 2012 година е 335 582 души.

История 
За официална година на основаването на Симферопол се приема 1784 г., макар някои историци да оспорват това. Първите поселения на територията на сегашния град са се появили още в праисторически времена. Най-известното поселение от древните предшественици на града е Неапол Скитски – столица на късната скитска държава, възникнала около III век до н.е. и вероятно разрушена от готите в III век. Развалините на Неапол се намират днес в района на Петровското възвишение на левия бряг на р. Салгир. По време на ранното Средновековие на територията на Симферопол не е съществувало голямо градско поселение. Днес етничеси българи живеят основно в градовете – в Симферопол, Судак и Коктебел.

Образование 
 Таврически национален университет „Владимир Вернадски“

Източници